danish-foundation-models/faroese-dynaword huggingface dataset:
Hulda Trøllont
Hulda er ein heks, sum altíð roynir at stjala eittkrónuna frá Gíriki - hansara fyrst tjentu krónu, tá hann var skóbustari sum dunnungi - tí sterkar gandakreftir eru í eittkrónuni. Tað er tó ikki eydnast henni enn at stjala hana.

Hon býr á Vesuvio, sum er eitt gosfjall í Italia, og eigur tveir ravnar, sum eita Hugin og Munin, men teir verða eisini kallaðist Pó og Rottutrýn.
Pó Trøllont
Annar av ravnunum hjá Huldu Trøllont, sum siga henni, hvat ið viðurferst í Dunnuvík og aðrastaðni. Pó er lítlibeiggi Huldu, men hann varð gandaður til ravn einaferð langt síðani, og eingin, hvørki heks ella gandakallur, dugir at ganda hann til dunnu aftur.
Ábram Dunna
Ein skógarhøggari, sum flotar trø. Carl Barks skapti eisini hesa dunnu, ið bert er við í einari søgu frá 1962. Hann og Dunnaldur eru systkinabørn og báðir líka illsintir.
Hjørdis McGvagg
Lítlasystir Gírik og mamma Dunnald. Carl Barks teknaði hana.

Tá Gírikur fór til Klondyke at grava eftir gulli, kláraði hann at temja eina ryssu, sum æt "Einkjumakarin," og kallaði hana Hjørdis eftir systur síni, tí ryssan var líka ómøgulig sum systirin.
Stígur í Fellu
Ein revur. Hann kom einaferð inn í Dunnuborgina til Gírik við einum sáttmála, sum Høgni Froði McGvagg hevði undirskrivað, og sum gav einum forfedri hjá Stígi, Finnur í Fellu (í upprunasøguni frá 1953 æt hann Lumpar McMelda), rætt til Dunnuborgina av tí, at eitt skip var sokkið einaferð langt síðani. Gírikur kláraði tó at lumpa Stíg at skriva undir ein annan sáttmála, sum gav honum borgina og alla ognina aftur.
Høgni Froði McGvagg
Ein sjórænaradunna, sum skrivaði undir ein sáttmála við ein, sum æt Lumpar McMelda um, at kláraði Høgni ikki at sigla eina last av marmori í havn, skuldi hann avhenda Lumpi alla sína ogn. Høgni átti tó einki, men hesin sáttmáli kom illa við seinni, tá ið ein eftirkomari hjá Lumpi royndi at brúka sáttmálan til at fáa alla ognina frá Gíriki McGvagg.
Lumpar McMelda
Hann er við í einari sjórænarasøgu frá 1953. Hann royndi at lumpa ein McGvaggar-forfaðir.
Eta Beta
Fulla navnið er Eta Beta Pittisborum Ploli Pustasj Psætur Psersimónia Plommu-Plammiska. Hann kemur úr framtíðini og er komin til seinasta stig í menningini hjá mannaættini. Í øðrum søgum kemur hann frá onkrari aðrari planet.

Tað vóru Bill Walsh og Floyd Gottfredson, sum uppfunnu hann. Hann er sera populerur í italsku Disney-teknirøðunum, men ikki so nógv her hjá okkum. Tó hevur hann verið við í onkrum søgum um Mikkjal Mús.
Mortimer Mús
Mortimer Mús var fyrstu ferð at síggja í 1936, tá hann og Mikkjal Mús gjørdu seg til fyri Miu, men Mortimer skuldi altíð reypa og gera seg upp og var einki veruliga góður við hana, og hon valdi Mikkjal.
Mia Mús
Unnustan hjá Mikkjal Mús. Pápin æt Markus Mús.
Markus Mús
Hann var dugnaligur bóndi. Pápi Miu Mús. Tað var Floyd Gottfredson, ið fyrst teknaði hann í 1930. Foreldur hansara itu Malvinus og Matilda Mús. Hesar báðar ommu- og abbamýs Miu hava ongan leiklut havt í nakrari teknirøð ella teknifilmi, uttan sum myndir í fotoalbumminum hjá Miu í einum teknifilmi frá 1930.
Doktar Einskort
Ein vísindamaður, ið var at síggja fyrstu ferð í 1936. Ted Osborne og Floyd Gottfredson hava skapt hann. Hann er granskari í atomfysikki og hevur týska accent og skal mestur líkjast Albert Einstein. Hann fann einaferð út av, at atom vóru livandi, so hann tók eitt atom, størraði tað og kallaði tað Atom Dúdd. Svarti Per og Blekkhamur royna ofta at stjala uppfinningar og hugskot hansara.
Atom Dúdd
Hetta er eitt livandi atom, sum doktar Einskort hevur størrað. Hann er við í nøkrum søgum um Mikkjal Mús.

Italski teknarin Romano Scarpa uppfann hann í 1959.
Fenton í Stropa
Hetta er ein dunna, sum hevur verið við í nøkrum fáum teknifilmum í 1990'unum. Hann gongur í lillafarvaðum klædningi, hevur dodd, er lorkutur, tápuligur og er onkuntíð í robottaútgerð og skal verja okkurt, men tað miseydnast altíð.
Eva Trøllont
Bróður- ella systurdóttir Huldu Trøllont. Hon hevur bara verið við í einum parti, men hon bleiv vælumtókt í Italia. Navn hennara er stytting av "evarska" av tí, at hon er so lítil.
Harra Illmann
Absalon "Dylhøvd" Víggirður Illmann triði. Tann illsinti grannin hjá Dunnaldi í grønari troyggju. Teir báðir trætast altíð og báðir skulu vera betri enn hin, men so endar tað altíð við, at teir oyðileggja okkurt hjá sær sjálvum og fáa stórar útreiðslur, ella enda teir á sjúkrahúsinum.
Maitê Proença
Maitê Proença Gallo (fødd 28. januar 1958 í São Paulo) er sjónleikari úr Brasil.


 * 1979 - O Eterno Adeus
 * 1980 - Prova de Fogo - Sandra
 * 1983 - História Passional
 * 1986 - Sexo Frágil
 * 1987 - A Dama do Cine Shanghai .... Suzana
 * 1987 - Brasa Adormecida .... Bebel
 * 1989 - Kuarup .... Maureen
 * 1989 - Solidão, uma Linda História de Amor
 * 1990 - Beijo 2348/72 .... Catarina
 * 1995 - 16060 .... Eleanor
 * 1997 - Vox Populi
 * 1998 - A Hora Mágica .... Susana/Lyla
 * 1998 - Paixão Perdida .... Anna Rondi
 * 2000 - Tolerância .... Márcia
 * 2001 - Bufo & Spallanzani .... Delfina Delamare
 * 2001 - A Partilha
 * 2002 - A Selva .... Dona Yayá
 * 2003 - Viva Sapato! .... Caroline
 * 2003 - Jogo Subterrâneo .... Mercedes
 * 2005 - Sal de Prata .... Estrela de Cinema
 * 2007 - Barros
 * 2007 - Onde Andará Dulce Veiga? - Dulce Veiga
 * 2009 - Elvis & Madona - Soraya
 * 2012 - Primeiro Dia de um Ano Qualquer - Consuelo Castilhos
 * 2016 - Meu Amigo Hindu - Débora
Grøn balance
Grøn Balance bleiv grundlagt við tí sjónarmiðinum at vistfrøði og gerandisvørur uttan skaðilig evnir skulu vera fyri øll.

Grøn Balance er eitt danskt vørumerki, ið bjóðar gerandisvørur, eitt nú matvørur, reingerðarvørur og vørur til persónliga røkt. Matvørurnar eru allar vistfrøðiligar. Vørurnar til røkt og reingerð eru allar mentar í samstarvi við Astma-Allergi Danmark og hava Svanamerkið ella tað grøna vistfrøðimerkið hjá ES.

Seinasta málið er at bjóða so nógv veganskar vørur sum gjørligt.

Tað hevur leingi verið ynski hjá føroyingum at hava fleiri gerandisvørur uttan skaðilig evnir á hyllunum í Føroyum. Í 2018 byrjaði Grøn Balance eitt átak fyri at fáa fleiri vistfrøðiligar og svanamerktar vørur á hyllarnar í Føroyum til gerandiskostna.


 * Grøn Balance Føroyar
 * Forbrugerrådet Tænk
Nábal Gullnáp
Nábal Gullnáp er ein Carl Barks-uppfunnin hvít dunna úr suður-Afrika. Hann er snild, listinlærd og framfýsin handilsdunna, og hann og Gírikur McGvagg eru ringastu fíggindar. Nábal er verðins næstríkasta dunna og ein ordans nábalsklógv.
Píl, Ata og Juhild
Systurdøtur Dúnhild Dunnu. Tær hava verið við í nøkrum fáum klassiskum søgum og í fleiri nýggjum søgum og teknifilmum. Carl Barks hevur skapt tær.
General Trýn
Tann raski og óføri skótahundurin hjá Úlvungunum, sum ofta hjálpir Dinna, Danna og Dunna at loysa ymiskar uppgávur.
Freestyle Script
Freestyle Script er font ið ætlað hjá Martin Wait um 1981. Bold útgáva av Freestyle Script var ætlað um 1986. Boðarin eru Adobe, ITC og Letraset. Tað hava 4 útgáva: Regular, Bold, SH Reg Alt, og SB Reg Alt.
Kyn (mállæra)
Kyn er deiling av navnorðum. Kynini á føroyskum eru kallkyn, kvennkyn og hvørkikyn. Hesi kyn eru vanlig á indo-evropeiskum málum eins og føroyskt. Á donskum eru kynini felagskyn, tí kallkynið og kvennkynið tóku seg saman, og hvørkikyn.
Lucius Annaeus Seneca
Lucius Annaeus Seneca (eisini nevndur Seneca yngri ella bara Seneca), føddur um 4 f.Kr. í Córdoba, Spania, deyður 65 e.Kr. í Róm, var rómverskur høvundur, heimspekingur og politikari. Hann var sonur Seneca eldri.
Marcus Aurelius
Marcus Aurelius (á latínskum Marcus Aurelius Antoninus Augustus; 26. apríl 121 - 17. mars 180) var keisari Rómverjaríkisins á árunum 161 - 180. Hann var fimti og siðsti keisarin av hinum "fimm góðu keisarunum", ið stýrdu Rómverjaríkið frá 96 til 180.

Hann var stóikari og ónevnda verk hansara, ið á okkara døgum verður nevnt Hugleiðingar, er týðandi kelda til núverandi kunnleika okkara um stóisismuna. Verkið verður ofta talt ímillum hini størstu verkini um heimspeki.
Epiktetos
Epiktetos (á forngrikskum Ἐπίκτητος, á donskum Epiktet), føddur um 55, deyður um 135, var grikskur stóiskur heimspekingur. Hann er saman við Seneca og Marcus Aurelius ein av hinum størstu stóikunum.

Epiktetos varð føddur sum trælur í Hierapolis í Frygia (nú Pamukkale í Turkalandi). Sum ungur maður fór hann til Róm, har hann seinni varð frælsur maður. Eftir hetta arbeiddi Epiktetos sum lærari í heimspeki til hann varð tvingaður at fara í útlegd av keisari Domitianus um ár 93. Hareftir búði Epiktetos í Nikopolis í Grikkalandi til deyða hansara. Læra Epiktetos var uppskrivað av næmingi hansara Arrianos í verkini Handbók Epiktetos og Lívsvísdómur Epiktetos.
Jussi Björling
Johan Jonatan "Jussi" Björling (framborið [ˈjɵsɪ bjœ̞ːɭɪŋ] (IPA); 5. februar 1911 - 9. september 1960) var svenskur tenorsangari. Hann var ein av hinum størstu operusangarunum og sang leingi í Metropolitan House í New York og eisini í teimum stóru evropisku operuhúsunum, m.a. Royal Opera House í London og La Scala í Milano.
Karen Breiner Petersen
Karen Breiner Petersen f. Henriksen (fødd 16. august 1943 í Keypmannahavn) er ein danskur/føroyskur teologur. Hon er dóttir Edith og Peder Breiner Henriksen og giftist við Svend Petersen, lærara, í 1970. Tey búgva í Norðragøtu og Vellerup Sommerby í Danmark. Hon er vaksin upp í India, Tamil Nadu 1946-57.

Karen tók prógv sum Cand. theol frá Københavns Universitet í 1976.

Hon hevur starvast sum lærari/lektari í kristni og religión á Føroya Læraraskúla 1976-2010 og í bíbliukunnleika á Fróðskaparsetur Føroya í 1977 og 1979.
Half-Life (telduspæl)
Half-Life (stílført sum HλLF-LIFE) er eitt telduspæl við science fiction-tema, skapað av Valve Corporations og útgivið av Sierra On-Line til Microsoft Windows í 1998. Tað var fyrsta spælið frá Valve og hitt fyrsta spælið í Half-Life-røðini. Spælarin spælir sum Dr. Gordon Freeman, ið má stríða og flýggja undan loyniligum granskingarstovni eftir at ein roynd miseydnast.

Mótsett øðrum telduspølum frá tí tíðini hevur spælaren næstan fult vald yvir Freeman, og hendingagongdin er fortald ígjøgnum eyguni hjá Freeman. Gabe Newell, samstovnarin hjá Valve, segði at arbeiðsbólkurin vildi skapa ein hugtakandi verøld í staðin fyri ein "skjótingarsalong". Spælmotorurin, GoldSrc, er eitt broytt avbigdi av Quake-motorini frá id Software.

Half-Life fekk góðir ummæli fyri teknindini, spælmekanismuni og frásøgnini. Tað vann fleiri enn 50 "ársins spæl"-prísir og verður talt ímillum hini bestu spølini nakrantíð. Spælið hevur ávirkað á skotspøl nógv ár eftir at tað varð útgivið.

Half-Life fekk tvey víðkanarpakkar: Opposing Force og Blue Shift. Tann 16. november 2004 kom framhaldið Half-Life 2, ið eisini fekk sera góðir ummæli.
Half-Life (røð)
Half-Life (stílført sum HλLF-LIFE) er ein telduspælsrøð. Øll spøl raðarinnar eru fyrsta persóns skotspøl við science fiction-tema.




 * Half-Life (1998)
 * Half-Life: Opposing Force (1999)
 * Half-Life: Blue Shift (2001)
 * Half-Life: Decay (2001)
 * Half-Life 2 (2004)
 * Half-Life 2: Episode One (2006)
 * Half-Life 2: Episode Two (2007)


 * Half-Life 2: Survivor (2006)
 * Portal (2007)
 * Portal 2 (2011)
Henrik III
Henrik III av Onglandi (á enskum: Henry III) (1. oktober 1207–16. november 1272) var kongur Onglands frá 1216 til 1272. Hann var sonur Jóhan landleysi og Isabella av Angouleme. Henrik III er ein av hinum minst kendu ensku kongunum hóast hansara langa stýri. Hann var tann fyrsti enski barnakongurin.
Beinir Bergsson
Beinir Bergsson er ein føroyskur rithøvundur. Hann er kendur fyri at hava vunnið fyrstu EBBU-virðislønina í 2018 fyri yrkingasavn sítt Lítli drongurin og beinagrindin.

Beinir misti pápa sín av krabba tá hann var bert trettan ára gamal, og er yrkingasavnið skrivað útfrá upplivingum hansara.
Lys Assia
Lys Assia, fødd Rosa Mina Schärer (3. mars 1924 - 24. mars 2018) var ein sveisisk songkvinna, ið vann tí fyrstu Eurovision Song Contest, ið var hildin í 1956. Hon var fødd í Rupperswil í Aargau, og byrjaða starvsleið sína sum dansari, men skifti til sang í 1940. Hon andaðist tann 24. mars 2018 í Zürich.

Í 1956 vann hon tí fyrstu Eurovison Song Contest. Hon umboðaði Sveis við sanginum "Refrain".

Lys vendi aftur til Eurovision fyri Sveis í 1957 og 1958. Eftir Eurovision fekk hon eitt hitt í Týsklandi við sanginum "O, mein Papa".

Í 2005 framførdi hon til 50 ára hátíðarhaldið fyri Eurovision, ið var hildið í Forum í Keypmannahavn.

Í 2011, sendi hon lagið "C'était ma vie" inn í sveisisku Eurovision undankappingina. Lagið fekk eitt áttunda pláss í einari harðari kapping. Lys Assia fór tó til Eurovision 2012, ið var hildin í Aserbaijan, sum heiðursgestur.

Í 2012 luttók Lys aftur í sveisisku undankappingini við sanginum "All in your head" saman við hip-hop bólkinum New Jack. Eftir hetta gingu søgur um at hon fór at umboða San Marino ístaðin, men 30. januar 2013 var fráboðað at Valentina Monetta hevði verið fyri valinum.

Lys giftist Johann Heinrich Kunz tann 11. januar 1957 í Zürich. Johann doyði bert níggju mánaðir aftaná eftir at hava stríðst við ringa sjúku. Hon giftist Oscar Pedersen í 1963, og vóru tey saman til hann doyði í 1995.
Jóhan landleysi
Jóhan landleysi ella Jóhan I av Onglandi (á enskum: John Lackland ella John I) (24. desember 1166–19. oktober 1216) var kongur Onglands frá 1199 til 1216. Hann var sonur Henrik II av Onglandi og Eleonora av Aquitania, og var bróðir Rikard Leyvuhjarta. Jóhan landleysi er á okkara døgum mest kendur sum tann ódámligi "Jóhan prinsur" (á enskum "Prince John") í søguni um Robin Hood.
The Nordic Prize
The Nordic Prize er ein norðulensk virðisløn fyri bestu matstovu í Norðurlondum. Virðislønin varð latin fyrstu ferð í 2009. Føroyska matstovan Koks vann virðislønina í 2014 og 2018.


 * 2009: Noma, Keypmannahavn
 * 2010: Matsalen, Stokkhólmur
 * 2011: Henne Kirkeby Kro, Keypmannahavn
 * 2012: Maaemo, Oslo
 * 2013: Geranium, Keypmannahavn
 * 2014: Koks, Tórshavn
 * 2015: Maaemo, Oslo
 * 2017: Sabi Omakase, Stavanger
 * 2018: Koks, frammi við Gjónna


 * Heimasíða The Nordic Prize
Gustav Vasa
Gustav Vasa ella Gustav I (12. mai 1496 – 29. september 1560) var kongur Svøríkis frá 1523 til 1560. Gustav Vasa gjørdi uppreistur móti Kristjan II, ið var kongur av Danmark, Noreg og Svøríki í Kalmarsamveldinum. Svøríki varð tá sjálvstøðugt land og Kalmarsamveldið fall. Eftir hetta varð Gustav Vasa kongur Svøríkis og ætt hansara stýrdi Svøríki til 1654.


 * Gustav I, riksarkivet.se (á svenskum)
Halgir Winther Nagata
Halgir Winther Nagata (føddur 16. oktober 1990) er ein føroyskur íverksetari og fyriskipari av tiltøkum. Umframt at virka sum íverksetari sjálvur, er hann virkin í bæði føroyska og danska íverksetara umhvørvunum, har hann millum annað hevur skipað fyri ráðstevnum. Eisini skrivar Halgir Startup Brævið, sum er eitt ókeypis tíðindabræv um íverksetan, og er vertur á Startup Podcastinum, har hann hevur samrøður við aðrar føroyskar íverksetar.

Halgir hevur stovnað føroyskar heimasíður, millum annað Gaming.fo og eBillett.fo. Tann seinna bleiv seld til VOX ENTERTAINMENT.



Í 2008 stovnaði Halgir heimasíðuna Gaming.fo. Heimasíðan hýsir tíðindum og kjak um telduspøl á føroyskum, og hevur skipað fyri ymsum tiltøkum og kappingum.

Í 2009 opnaði Halgir nethandilin eBillett.fo. Á heimasíðuni kundu fólk keypa elektroniskar billettir til ymisk tiltøk, eitt nú G! Festivalin og Summar Festivalin. Halgir seldi eBillett.fo í 2012 til VOX ENTERTAINMENT. Heimasíðan er ikki longur virkin.

Í 2010 arbeiddi Halgir við at týða og útgeva borðspælið Scrabble á føroyskum. Tað er eitt krossorðaspæl til 2-4 spælarar sum snýr seg um at seta orð saman á spæliplátuni.



Gjøgnum heimasíðuna Gaming.fo skipaði Halgir í 2010 fyri Gaming.fo Cup, Føroya fyrsta esport tiltak. Har vóru kappingar í StarCraft 2, DotA og Counter-Strike 1.6. Vinnarar vóru handaðir medaljur, steyp og aðrar vinningar fyri yvir 20.000,- kr.

Halgir tók stig til og var fyriskipari av røðini av Nebula íverksetanarráðstevnum, sum vórðu hildnar árliga úr 2012 til 2015. Tiltøkini bjóðaðu íverksetara-áhugaðum til ein ókeypis dag við framløgum og netverking.

Í 2015 varð Halgir settur til at standa fyri TechBBQ, sum tá var størsta ráðstevnan fyri digitalar startups í Danmark. Ráðstevnan varð hildin í Opera-húsinum í Keypmannahavn, og umleið 1.000 fólk luttóku til ein dag við fyrilestrum, netverking og mati.
FM á langgeil 2018
FM á langgeil 2018 var ein svimjistevna, ið var hildin í Pálshøll í Vági vikuskiftið 8. - 10. juni 2018. Kappingin var hildin av Svimjisambandi Føroya. Kappast var í 40 ymiskum kappingum.


 * Havnar Svimjifelag
 * Susvim
 * Ægir
 * Reysti
 * Flot


 * Havnar Svimjifelag:4x100 metra blandað svimjing Tíð: 4.11.85.
 * Óli Mortensen (1996) Tíð: 1:03.92 (rygg)
 * Alvi Hjelm (1996) Tíð: 1:09.55 (bringa)
 * Niels Nattestad (1998) Tíð: 1:02.37 (firvald)
 * Bartal E. Eidesgaard (2003) Tíð: 56.01 (frí)
 * Havnar Svimjifelag: 4x100 metra frí svimjing Tíð: 3.40.47.
 * Óli Mortensen
 * Johan Dam
 * Alvi Hjelm
 * Bartal E. Eidesgaard


 * Ægir: 4x100 metra svimjing
 * Rókur Trygvason
 * Martin Sivertsen
 * Denis Voropaev
 * Martin Sivertsen.
 * Ægir: 4x200 metra svimjing
 * Rókur Trygvason
 * Martin Sivertsen
 * Denis Voropaev
 * Martin Sivertsen.
Jenny Slate
Jennifer Sarah "Jenny" Slate (fødd 25. mars 1982) er amerikanskur sjónleikari og skemtari.


 * Jenny Slate Online
 * Jenny Slate á Internet Movie Database
Fermín IV
Fermín IV Caballero Elizondo (føddur desember 1974 í Monterrey í Nuevo León, er ein meksikanskur rappari.


 * 2002 - Boomerang
 * 2017 - Odio/Amor
Dharius
Alan Alejandro Maldonado Tamez (føddur 24. september 1984 í Monterrey í Nuevo León, eisini kendur við listanavnunum Dharius ella MC Dharius, er ein meksikanskur rappari.


 * 2014 - Directo Hasta Arriba
 * 2018 - Mala Fama, Buena Vidha
Barbara í Gongini
Barbara í Gongini (fødd 12. juni 1966) er ein føroyskur avant-garde mótasniðgevi. Hon er úr Fuglafirði og býr og arbeiðir í Danmark.


 * 2018 - Mentanarvirðisløn Landsins 2017


 * Heimasíðan: barbaraigongini.com
Diego Maradona
Diego Armando Maradona Franco, (føddur 30. oktober 1960 í Lanús, Buenos Aires - deyður 25. november í Tigre, Buenos Aires) var ein argentinskur fótbóltsleikari, sum av mongum varð mettur at vera heimsins besti fótbóltleikari nakrantíð. Í 2000 vórðu hann og brasiliumaðurin Pelé av FIFA kosnir bestu fótbóltsleikarar í 20. øld.

Maradona fekk á ungum árum eyknevnið "El Pibe de Oro" ("Gulldrongurin"), og hetta navnið hekk við øll árini hann leikti.

Maradona spældi fyri tað mesta sum álopsleikari ella offensivur miðvallari. Taktiskt hevði hann ofta leiklutin sum klassiskur 10'ari. Maradona gjørdist tvær ferðir heimsins dýrasti fótbóltsleikari; fyrst tá hann í 1982 skifti úr Boca Juniors til Barcelona fyri 55 mió.kr. og aftur í 1984, tá hann skifti úr Barcelona til Napoli fyri 75 mió.kr. Bestu árini hevði Maradona í Napoli, har hann spældi frá 1984 til 1991. Men harumframt spældi hann eisini við Argentinos Juniors, Boca Juniors, Barcelona, Sevilla og Newell's Old Boys.

Við landsliðnum spældi hann frá 1977 til 1994 91 landsdystir og skeyt 34 mál. Hann var við í 4 HM-endaspølum (1982-1994).

Í HM 1986 í Meksiko varð Maradona kosin besti leikari, og hann átti sera stóran leiklut í, at Argentina gjørdist heimsmeistari. Í fjórðingsfinaluni móti Englandi, sum Argentina vann 2-1, gjørdi Maradona bæði málini. Tað fyrra slerdi hann í málið við "Guðs hond", meðan tað seinna var eitt frálík einmansavrik, har hann rann 60 metrar, meðan hann hegnisliga sneiddi fimm mótstøðuleikarar umframt málverjan av og setti bóltin í mál. Hetta seinna málið varð í 2002 í atkvøðugreiðslu á FIFA.com kosið besta mál í 20. øld.

Maradona hevur eisini roynt seg sum venjara, millum annað sum landsliðsvenjara hjá Argentina í 2008-10.

Hin 2. november 2020 bleiv Maradona innlagdur á sjúkrahús í La Plata, eftir øllum at døma av sálarligum orsøkum. Eitt umboðsfólk fyri fyrrverandi fótbóltsleikaran segði, at støðan ikki var álvarsom. Dagin eftir bleiv han skurðviðgjørdu akutt í heilanum fyri at viðgerða eitt subduralt hematom. Hann varð útskrivaður frá sjúkrahúsinum hin 12. november eftir væleydnaða skurðviðger og bleiv fylgdur av læknum ambulant. Hin 25. november 2020 doyði Maradona 60 ára gamal av akuttum hjartatilburði í heimi sínum í Tigre, Buenos Aires, Argentina. Í einari fráboðan á sosialu miðlunum vísti Argentinska Fótbóltssambandi teirra djúpu sorg um deyðsfallið av teirra stóru legendu og skrivaðu m.a. at "Tú fert altíð at vera í okkara hjørtum". Forsetin Alberto Fernández lýsti tríggir dagar landasorg.


 * Sigurjón Einarsson Kári Reynheim: Maradona var tann størsti, dimma.fo
HM í fótbólti 2018 - Bólkur C
Allar nevndar tíðir eru lokalar russiskar tíðir.
HM í fótbólti 2018 endaspæl
HM í fótbólti 2018 endaspælið var tann seinni og endaligi parturin av kappingini, og byrjaði beint eftir bólkaspælið. Endaspælið byrjar 30. juni við áttandapartsfinalum og endaði 15. juli við finaluni, ið varð spæld á Luzhniki Stadium í Moskva. Tvey av liðunum ið endaðu ovast í hvørjum bólki (16 í alt) fóru víðari til knockout dystirnir, har ið taparin varð útsligin og vinnarin fór víðari. Ein triðja pláss play-off varð eisini spældur millum teir báðir tapandi hálvfinalistarnar.

Tey bæði ovastu liðni úr hvørjum bólki í teimum átta bólkunum kvalifiseraðu seg víðari til endaspælið.





<section begin=r16-1 /><section end=r16-1 />

<section begin=r16-2 /><section end=r16-2 />

<section begin=r16-3 /><section end=r16-3 />

<section begin=r16-4 /><section end=r16-4 />

<section begin=r16-5 /><section end=r16-5 />

<section begin=r16-6 /><section end=r16-6 />

<section begin=r16-7 /><section end=r16-7 />

<section begin=r16-8 /><section end=r16-8 />









{| style="width:100%; font-size:90%;" Man of the Match:

Luka Modrić (Kroatia)









<section begin=Lineups />

Dystarreglar
 * style="width:60%;vertical-align:top"|
 * 90 minuttir.
 * 30 minuttir av eyka leiktíð um neyðugt.
 * Brotssparkskapping um tað enn stendur javnt.
 * Tólv nevndir innskiftarar.
 * Í mesta lagi tríggjar innskiftingar, tó er ein fjórða loyvd í eyka leiktíðini.
 * }
Bamboo Airways
Bamboo Airways Company er eitt vjetnamesiskt flogfelag. Flogfelagið varð sett á stovn í 2017 og byrjar flogruturnar á heysti 2018. Flogfelagið røkir innlendis rutur og hevur høvuðssæti í Qui Nhon.

Heimasíðan hjá VietJet Air
Søstrene Grene
Søstrene Grene er ein donsk handilsketa, sum var stovnað í danska býnum Aarhus í 1973 av Inger Grene og Knud Cresten Vaupell Olsen. Fyritøkan hevur høvuðsskrivstovu í Aarhus, men flutti í nýggj hølir í Pakhusene í Aarhus Ø í apríl 2017.

Hóast búmerkið sigur "Søstrene Grenes handelskompagnie", eitur ketan bara Søstrene Grene.

Mikkel Grene, sum er sonur stovnararnar av fyritøkuni, er í dag forstjóri (CEO) í samtakinum. Beiggi hansara, Cresten Grene, er kreativur stjóri, og saman eiga og reka hesir báðir familjufyritøkuna.

Allir handlarnir hjá Søstrene Grene eru bygdir upp sum villiniborg - ein labyrint, og klassiskur tónleikur er altíð frá í handlunum. Handlarnir selja skandinaviskt snið, tilhoyr til heimið, køksútgerð, gávur, pappírsvørur, møblar og mangt annað.

Anna og Clara hava verið tilstaðar í handlinum líka síðan byrjanina í 1973. Tær eru avmyndaðar í búmerkinum og eru eisini at síggja á skeltunum, sum hanga runt um í handlunum. Tær báðar systrarnar eru vertir í øllum handlunum hjá Søstrene Grene kring um í heiminum. Persónsmenskan hjá Onnu og Claru er grundað á persónsmenskuna hjá fastrunum hjá Inger Grene, og samanlagt umboða Anna og Clara øll tey virðir, sum Søstrene Grene standa fyri. Anna og Clara hava ikki stovnað Søstrene Grene.

Fyrsti handilin hjá Søstrene Grene læt upp í 1973 á 1. hædd í Søndergade 11 í Aarhus. Næstu handlarnir lótu upp í Aalborg og í Herning í 1989, og gjøgnum 90-ini og 00-ini løgdust nógvir handlar afturat. Í 2005 læt ketan upp handil í íslendska høvuðsstaðnum Reykjavík, og handlarnir í Stavanger í Noregi og í Malmö í Svøríki lótu upp í 2006.

Í 2015 læt samtakið upp 20 nýggjar handlar í Danmark. Í dag eru Søstrene Grene umboðaðar í 15 ymiskum londum: Danmark, Noregi, Svøríki, Íslandi, Japan, Onglandi, Írlandi, Norðurírland, Hollandi, Spania, Fraklandi, Føroyum, Týsklandi, Sveis og í Eysturríki.
Edirne
Edirne (Edirne, Αδριανούπολη, Одрин)), er ein býur i Turkalandi.




 * www.edirne.bel.tr
 * www.edirne.gov.tr
Fornenskt mál
Fornenskt ella anglosaksiskt mál (á fornenskum: Ænglisc, Anglisc, Englisc; á enskum: Old English, Anglo-Saxon) var tað fyrsta stigið av enskum, ið varð tosað og endiliga skrivað í partinum av Onglandi og Skotlandi um tað mundið, ið anglosaksar búsettust í 5. øld og til 12. øld, tá ið málið broyttist til miðenskt.

Navnið anglosaksiskt stavar frá ættflokkunum anglarnir og saksarnir, ið settust niður í Onglandi, eftir at rómararnir vóru farnir úr landinum. Hesir ættflokkar búðu saman við jútum og øðrum fólki rundan um Norðsjógvin og tosaðu nær skyld mál, sum blandaðust saman, tá ið teir komu til Onglands. Hjálandastovnararnir trokaðu keltar burtur til t.d. Wales og Cornwall. Ættflokkarnir stovnaðu smærri kongaríki, ið seinni blivu sjey kongaríki. Støðan stóð við í nakrar øldir, til víkingar komu til Onglands. Danir stýrdu tá stórum parti av Mið- og Norðuronglandi undir sokallaðum Danalógum, og fornenskt lænti mong orð úr norrøna málinum, sum víkingar talaðu. Mong av hesum orðum eru vanlig á enskum, t.d. they og them. Eisini orð sum same, get, take, sky og skin komin úr norrønum.

Her eru nøkur dømi um orð á fornenskum samanborin við onnur germansk mál.
Tour de France 2018
Tour de France 2018 er tann 105. útgávan av súkklukappingini Tour de France. Kappingin byrjaði leygardagin 7. juli í Noirmoutier-en-l'Île, eina viku seinni enn vanligt orsakað av HM í fótbólti 2018.




 * Jakob Fuglsang koyrir fyri
 * Michael Valgren koyrir fyri
 * Magnus Cort koyrir fyri
 * Jesper Hansen koyrir fyri
 * Søren Kragh Andersen koyrir fyri






 * Almenna heimasíðan
Kappróðrarbáturin Páll Fangi
Páll Fangi er eitt 6-mannafar hjá Klaksvíkar Róðrarfelag. Báturin er hvítur og hevur reyðar stokkar og bláa rond, eins og allir hinir bátarnir í felagnum. Navni stavar frá søgnini um Páll Fanga úr Mikladali.

Páll Fangi hevur verið føroymeistari tilsamans 9 ferðir. 6 ferðir hjá kvinnum og 3 ferðir hjá monnum. Páll Fangi vann føroymeistarheiti árini: 1986, 1987, 1989, 1990, 2001, 2012 hjá kvinnum, og árini: 2010, 2018 og 2022 hjá monnum.
Basshunter
Basshunter, Jonas Erik Altberg (føddur 22. desember 1984 í Halmstad) er ein svensk sangari, tónleikaframleiðari og DJ.




 * The Bassmachine (2004)
 * LOL <(^^,)> (2006)
 * Now You're Gone – The Album (2008)
 * Bass Generation (2009)
 * Calling Time (2013)


 * The Old Shit (2006)
 * The Early Bedroom Sessions (2012)


 * "The Big Show" (2004)
 * "Welcome to Rainbow" (2006)
 * "Boten Anna" (2006)
 * "Vi sitter i Ventrilo och spelar DotA" (2006)
 * "Jingle Bells" (2006)
 * "Vifta med händerna" (2006)
 * "Now You're Gone" (2007)
 * "Please Don't Go" (2008)
 * "All I Ever Wanted" (2008)
 * "Angel in the Night" (2008)
 * "Russia Privjet (Hardlanger Remix)" (2008)
 * "I Miss You" (2008)
 * "Walk on Water" (2009)
 * "Al final" (2009)
 * "Every Morning" (2009)
 * "I Promised Myself" (2009)
 * "Saturday" (2010)
 * "Fest i hela huset" (2011)
 * "Northern Light" (2012)
 * "Dream on the Dancefloor" (2012)
 * "Crash & Burn" (2013)
 * "Calling Time" (2013)
 * "Elinor" (2013)
 * "Masterpiece" (2018)
 * "Home" (2019)
 * "Angels Ain't Listening" (2020)
 * "Life Speaks to Me" (2021)
 * "End the Lies" (& Alien Cut) (2022)
 * "Ingen kan slå (Boten Anna)" (Victor Leksell) (2023)
 * "Ja eller nej" (x Käärijä) (2026)


 * Almenn heimasíða
Prešov-región
Prešov-región er ein región í Slovakia. Prešov er høvuðsbýur og størsti býur í regiónin.

Fólkatalið í regiónin var 818 916 í 2013.

Tað eru 13 distriktir (okres) í regiónum (2018):


 * Okres Bardejov
 * Okres Humenné
 * Okres Kežmarok
 * Okres Levoča
 * Okres Medzilaborce
 * Okres Poprad
 * Okres Prešov
 * Okres Sabinov
 * Okres Snina
 * Okres Stará Ľubovňa
 * Okres Stropkov
 * Okres Svidník
 * Okres Vranov nad Topľou


 * Prešov-región
Sylvi Listhaug
Sylvi Listhaug (fødd 25. desember 1977) er ein norskur politikari, núverandi stórtingskvinna, fyrrverandi norskur løgmálaráðharri (2018), landbúnaðarráðharri (2013-15), og innflytara- og integratiónsmálaráðharri (2015-18). Hon umboðar Framburðsflokkin (FrP). Listhaug var fødd í 1977 í Ålesund. Hon er útbúgvin lærari.

Listhaug fanst at, at norski Javnaðarflokkurin atkvøddi ímóti einum uppskoti, sum skuldi gera tað møguligt at taka ríkisborgararættin frá fólki, sum verða hildin at vera ein hóttan ímóti Noreg. Uppskotið miðaði eftir fólki, sum høvdu verið í kríggi í øðrum londum, og sum høvdu ríkisborgararættindi í tveimum londum. Eftir stórt trýst tók hon boðini aftur, men hon noyddist frá, tí ein av stuðulsflokkunum hjá stjórnini, Kristiligi Fólkaflokkurin, segði seg hava mist álitið á henni. Hon hevur síðani fleiri ferðir biðið Arbeiðaraflokkin um umbering, men tað góðtók andstøðan ikki, og flokkurin Reytt legði uppskot um misálit á Listhaug fyri Stórtingið. 20. mars 2018 boðaði so Listhaug frá, at hon leggur frá sær sum løgmálaráðharri og fer aftur í Stórtingið. Norski forsætisráðharrin, Erna Solberg, heldur, at Listhaug kann koma afturíaftur sum ráðharri seinni.

Sylvi Listhaug er gift við Espen Espeset, saman eiga tey trý børn. Hon varð fødd í Ålesund og vaks upp í Ørskog. Listhaug er útbúgvin á Høgskulen i Volda (HVO) og hevur starvast sum lærari í Ørskog.


 * 2001-2004: Ráðgevari í Stórtinginum (Framburðsflokkurin)
 * 2001-2005: Varalimur til Stórtingið fyri Møre og Romsdal
 * 2002-2006: Stjórnarlimur í FpU (ungmannafelagið hjá Framburðsflokkinum)
 * 2004-2005: Býráðsskrivari í Oslo
 * 2005: Skrivari (intern) í U.S. House of Representatives
 * 2005-2009: Varalimur til Stórtingið fyri Møre og Romsdal
 * 2005-: Stjórnarlimur í Framburðsflokkinum
 * 2006-2010: Býráðslimur í Oslo
 * 2009-2013: Varalimur til Stórtingið fyri Oslo
 * 2010-2011: Býráðslimur í Oslo (Heilsu- og umsorganarstjóri)
 * 2013-2015 Landbúnaðarráðharri
 * 2015-2018 Innflytara- og integratiónsmálaráðharri
 * 2017-2021: Stórtingslimur fyri Framburðsflokkin
 * 2018: Løgmála- og innflytaramálaráðharri
 * 2018-: Næstforkvinna í Framburðsflokkinum
Fridinator
FridiNaTor er ein víðagitin føroyingur. Hann eitur Fríði Karlsson Justesen, býr í Rituvík, men er føddur í og er upprunaliga av Strondum.

FridiNaTor er komikari, telduspælari og filantropistur. Hann gekk í skúla frá tí hann var 7, og bleiv liðugur við 9. flokk í 2016. Hann byrjaði at ganga í 10. flokki í 2016, men gavst, og fór at arbeiða ístaðin. Hann hevur havt arbeiði hjá Pidda á Toftum, og arbeiðir javnan í Á á Glyvrum. Eftir at fyrsta hálvárið í 2017 var farið, byrjaði hann á Tekniska Skúlanum í Klaksvík, har hann skal ganga inntil 26. juni 2020.

Hann nýtir frítíð sína, til at arbeiða, spæla spøl, filma, og at granska.

FridiNaTor granskar sera nógv um "PlayStation 4", um eyka møguleikar, og hvussu mann fær forbetra mest møguligt. Hann skrivar eisini javnan við stór feløg, so sum PlayStation og Steam, og kemur við góðum ráðum, og roynir alt tað nýggjasta hjá teimum, sum ikki er komið út enn.

Á youtube kanalini leggur hann, millum annað, filmsbrot um spøl, og ymiskar stuttfilmar. Tá hann, í samband við skúlan, ger filmar ella reklamur, plagar hann eisini at leggja tað út á kanalina. Innihaldið er sum oftast á enskum, av tí at meginparturin av fylgjarum hansara eru útlenskir, men viðhvørt leggur hann stutt brot, ið eru á føroyskum.

Heimasíðan hjá FridiNaTor er: http://fridinator.fo, men hon er ikki altíð aktiv.

Tó er FridiNaTor á flestu sosialu miðlum. Hann er á:

Twitter - https://twitter.com/FridiNaTor/

Youtube - https://youtube.com/FridiNaTor/

Facebook - https://www.facebook.com/fridikarlssonjustesen?fb_dtsg_ag=AdziAVqHQ8WsgyLnRRbFgiD48LLV3ZblI2r6ejYM1ymo-g%3AAdxJZEj_FFlDDrUGSnYEvseo2SqjBZo3wWNKBausddsffQ
Trappan í Vágsbotni
Í 2015 varð ein stór trappa gjørd í Vágsbotni, á staðnum har spælistaðið Perlan fyrr var.
UEFA Nations League 2018-19
UEFA Nations League 2018-19 er tann fyrsta sesongin av UEFA Nations League, ið er ein altjóða fótbóltskapping ið fevnir um landsliðini hjá monnum hjá teimum 55 limalondunum hjá UEFA. Kappingin, ið verður hildin frá september til november 2018 (league skeiðið) og juni 2019 (Nations League finalur), seedar eisini lið til kvalifikatións tilgongdina til EM í fótbólti 2020, og gevur pláss til play-off dystir, ið fara at avgerða fýra av 24 liðum ið sleppa at spæla í endaspælinum.









































Samlaða støðan verður nýtt til seeding í lutakastinum til EM í fótbólti 2020 kvalifiserandi bólkaspælið.
Drotning Ingridar barnagarður
Drotning Ingridar (meiningheits-) barnagarður, bleiv stovnaður í 1950. Barnagarðurin liggur mitt í Tórshavn og hevur nógva ferðslu báðu megin.

Sum navnið sigur, virkar hann á einum kristnum støði, dentur verður lagdur á at virða tað einstaka barnið, og eginleikar tess.

Virkað verður fyri trivnaðinum hjá barninum, so tað mennist bæði likamliga og sálarliga, og somuleiðis verður barnið stuðlað til at menna sjálvsálit, sjálvsvirðing og virðing fyri øðrum, tey lære børnini góða føroyska siðmenning
Dávur á reynatrøð
Dávur á Reynatrøð (føddur 16. Mars 1997 í Leirvík) er ein føroyskur sangari. Dávur er sangari í tónleikabólkinum VSJ. Hinir í bólkinum eru Villiam Soo Joensen (El guitar, Framleiðari), Fríði Bjarkhamar (Trummur), og Høgni Jógvanson (Bass, Klaver, Synth, Ukulele). Dávur kom undan kavi við fyrsta staklagnum Solution í 2017, og var sangurin longu frá fyrsta degi ógvuliga væl dámdur millum manna. Bólkurin spældi sína fyrstu stóru konsert á Summarfestivalinum í 2018, har teir spældu á Vágsbøi fyri á leið 7.000 fólkum.


 * 2017 - Solution
 * 2017 - The Road
 * 2018 - Something Magical
 * 2018 - Super Hero
 * 2018 - God's Work (Saman við Daniu Tausen)
 * 2018 - Awesome Time

__INDEX__

<references group="http://summarfestivalur.com/artists/vsj-ft-davur/ " />
Vsj
VSJ er ein føroyskur tónleikabólkur, við sínum uppruna av Toftum og úr Leirvík.

VSJ byrjaði sína tónleikaleið í 2017. Tað var oddamaðurin í bólkinum, Villiam Soo Joensen, ið framleiddi tónleik saman við sangaranum í bólkinum, Dávur á Reynatrøð. Saman góvu teir út fyrsta sangin hjá bólkinum, Solution, sum varð útgivin tann 26 August í 2017. Seinni í 2017 komu hinir báðir limirnir uppí bólkin, Høgni Jógvansson og Fríði Bjarkhamar. Síðani bólkurin gav fyrsta sangin út, hevur bólkurin havt rættuliga ferð á, og er bólkurin nú væl lýddur í Føroyum, eins væl og í útlondum. Bólkurin hevur spælt nógvar konsertir síðani byrjan, Bæði smærri konsertir, men eisini størri konsertir. í 2018 spældi bólkurin á Vágsbøi á Summarfestivalinum, har teir spældu fyri á leið 7.000 áhoyrarum. Teir góvust við at spæla tónleik í 2019.

Dávur á Reynatrøð - Røddir (2017 -2019)

Villiam Soo Joensen - El guitar, framleiðari (2017 -2019)

Høgni Jógvanson - Bass, ukulele, Klaver, Synth (2017 -2019)

Fríði Bjarkhamar - Trummur (2017 -2019)


 * 2017 - Solution
 * 2017 - The Road
 * 2018 - Something Magical
 * 2018 - Super Hero
 * 2018 - God's Work (Saman við Daniu Tausen)
 * 2018 - Awesome Time
Villiam Soo Joensen
Villiam Soo Joensen (føddur 14. juli 1997 á Toftum) er ein føroyskur tónleikari. Villiam er oddamaður í Føroyska tónleikabólkinum VSJ, har hann er framleiðari og tónleikari. Hinir í bólkinum eru Dávur á Reynatrøð (Sangari), Fríði Bjarkhamar (Trummur), og Høgni Jógvanson (Bass, Klaver, Synth, Ukulele). Villiam hevur áður framleitt nógvan ymiskan tónleik, bæði sjálvur, og saman við øðrum tónleikarum og sangarum. Villiam kom orduliga undan kavi saman við Dávur á Reynatrøð, tá teir saman góvu út fyrsta staklagið Solution í 2017, og var sangurin longu frá fyrsta degi ógvuliga væl dámdur millum manna. Hesin sangurin var eisini upprunin til bólkin sum vit í dag kenna sum VSJ. VSJ spældi sína fyrstu stóru konsert á Summarfestivalinum í 2018, har teir spældu á Vágsbøi fyri á leið 7.000 fólkum.


 * 2017 - Solution
 * 2017 - The Road
 * 2018 - Something Magical
 * 2018 - Super Hero
 * 2018 - God's Work (Saman við Daniu Tausen)
 * 2018 - Awesome Time
Fractura nasi
Fractura nasi er ein tilverulig og samfelagslig ferðafrásøgn úr Føroyum frá 2017 skrivað av rithøvundinum Høgna Mohr. Í 2017 var hon mest selda bók í Føroyum, og hevur hon fingið rós av føroyskum ummælarum.

Bókin varð í 2019 týdd til danskt við heitinum Rejse for livet

Tann 12. august 2018 fekk filmsframleiðarin Torfinnur Jákupsson sáttmála, um rættin at gera Fractura nasi til filmshandrit.

Høgni Mohr fer spontant avstað í allar bygdir og allar oyggjar í Føroyum. Høvuðsmotorurin á 1.300 kilometra longu ferðini er leitanin eftir svarinum upp á avbjóðingar sum sorg, svik og skilaleysar siðvenjur. Hjálparmotorurin hevur tríggjar hestar: humor, atfinningarsemi og ta sváru líðingarsøguna.

Mohr, Høgni (2006) ''Ali babba: og 49 aðrar blaðgreinir. Øgiliga egið forlag. "Tekstirnir hjá Høgna Mohr eru alt annað enn knappir og orðafátækir. Teir eru litríkir, inniligir og ofta sera undirhaldandi sum hjá einum rithøvundi. Sum lesari merkir tú, at Høgni hugnar sær, meðan hann skrivar, og tú sært hann næstan fyri tær, tá hann nøgdur rakar seymin á høvdið við sínum øðrvísi orðingum. Vónandi verður hansara skriviháttur nýttur sum dømi um góðan og fyrimyndarligan skrivihátt í skúlunum  - Uni Arge, journalistur."Mohr, Høgni (2010) Tá deyðin verður avdúkaður. Øgiliga egið forlag. ISBN 9789991880518"Styrkin í bókini er tann beinrakna tekstin, tær hugtakandi, men knøppu orðingarnar, miðlingin av sterkum menniskjaligum kenslum, stúran, gleði, ótta og sorg, og so tann einfalda, positiva mennsikjafatanin  - Erhard Jacobsen, ummælari."Mohr, Høgni (2018) - Slepp tær til heiti fani''. Øgiliga egið forlag. ISBN 9789991880525."Tað smakkar bara so væl at lesa hasi orðini. Ikki tí eg havi nakað ímóti Gerhardi ella Javnaðarflokkinum í Avhaldslosjuni, men bara tí at eg síggi spælandi orðalagið, sum ikki er eitt stívrent kvæðaørindi at fáa bókstavarím til skúlabrúks, men beint fram brúksføroyskt loyst úr lagdi  - Birgir Kruse, ummælari."Mohr, Høgni (2019). mær dámar ikki høgna hoydal. Øgiliga egið forlag. ISBN 9789991880549

2006 - Askur og Embla (týtt), Bókadeild Føroya lærarafelags, 204 síður.

2013 - Sannleikin um ástarævintýrið (týtt og ritstjórnað), Øgiliga egið forlag, 35 síður.
Ali babba - og 49 aðrar blaðgreinir
Ali Babba- og 49 aðrar blaðgreinir er eitt savn við fimmti greinum, ið Høgni Mohr hevur skrivað og latið prentað í Dimmalætting og Vinnuvitan frá desember 2004 til februar 2006.

Greinasavnið snýr seg um fólk, sum búgva í Føroyum, og onnur, ið hava tilknýti til hetta landið, men búgva uttanlands. Tekstirnir hava sum innihald trý eyðkend sløg av menniskjum: tey ávísu ókendu, sum standa aftan fyri tey kendu; onnur, ið eru mitt í einum serliga spennandi starvi; og hini, ið virka fremst í vinnulívinum. Savnið er sostatt grundað á tríggjar greinarøðir, ið júst eru greiddar úr hondum eftir hesum trimum leistum.

Mohr, Høgni (2010) Tá deyðin verður avdúkaður. ''Øgiliga egið forlag. ISBN 9789991880518"Styrkin í bókini er tann beinrakna tekstin, tær hugtakandi, men knøppu orðingarnar, miðlingin av sterkum menniskjaligum kenslum, stúran, gleði, ótta og sorg, og so tann einfalda, positiva mennsikjafatanin  - Erhard Jacobsen, ummælari."Mohr, Høgni (2017) Fractura nasi. Øgiliga egið forlag. ISBN 9789991880525''. Kirsten Brix týtt til danskt 2019. Danskt heiti Rejse for livet. forlag Amanda Books. Seld til filmframleiðslu í 2018."Hon er í passandi flogferð, skrivingin. Floygd, sum eingin annar tekstur eg nýligani havi lisið. Síðst eg kendi meg so væl í felag við hin skrivandi var, tá eg læs Bommhjarta hjá Jóanesi Nielsen, sum kom í fjør. Ein smittandi respektleys søga, sum hemningsleys gongur sínar egnu leiðir. Men aftanfyri hómast ein leitan eftir egnum upphavi. Hví bleiv eg sum eg bleiv, er skuggaspurningur høvundans  - Birgir Kruse, ummælari."Mohr, Høgni (2018) Slepp tær til heiti fani. ''Øgiliga egið forlag. ISBN 9789991880532''. Tekningar: Astrid Andreasen."Tað smakkar bara so væl at lesa hasi orðini. Ikki tí eg havi nakað ímóti Gerhardi ella Javnaðarflokkinum í Avhaldslosjuni, men bara tí at eg síggi spælandi orðalagið, sum ikki er eitt stívrent kvæðaørindi at fáa bókstavarím til skúlabrúks, men beint fram brúksføroyskt loyst úr lagdi  - Birgir Kruse, ummælari."Mohr, Høgni (2019) mær dámar ikki høgna hoydal. Øgiliga egið forlag. ISBN 9789991880549

2006 - Askur og Embla (týtt), Bókadeild Føroya lærarafelags, 204 síður.

2013 - Sannleikin um ástarævintýrið (týtt og ritstjórnað), Øgiliga egið forlag, 35 síður.
Slepp tær til heiti fani
Slepp tær til heiti fani er eitt tekstasavn frá 2018 við 16 útvaldum tekstum um líkt og ólíkt, ið føroyski rithøvundurin Høgni Mohr hevur skrivað. Astrid Andreasen hevur myndprýtt savnið.

Vrakað hugsjón, akademisk mótstøða og etikettleyst embæti. Bleytt politi, livandi elli og kritiskur kommunulækni. Heimspeki, bukkumenn, facebook og idiotisk lóg. Paradoksal frelsa, regluleyst skald og tvørt flogvit. Skjarrligur journalistur, føroyskt upprør og karismatiskar illbønir. Hetta tykist sum ein tvørlig bók um ómøgulig mál og serar persónar. í veruleikanum snúgva teir 16 tekstirnir seg mest um ein kontrárigan rithøvund og journalist.

Sjálvur sigur høvundurin at skal teksturin vera áhugaverdur í longdini, mást tú geva lesaranum eitt spark upp undir rørarnar viðhvørt.

Mohr, Høgni (2006) ''Ali babba: og 49 aðrar blaðgreinir. Øgiliga egið forlag. "Tekstirnir hjá Høgna Mohr eru alt annað enn knappir og orðafátækir. Teir eru litríkir, inniligir og ofta sera undirhaldandi sum hjá einum rithøvundi. Sum lesari merkir tú, at Høgni hugnar sær, meðan hann skrivar, og tú sært hann næstan fyri tær, tá hann nøgdur rakar seymin á høvdið við sínum øðrvísi orðingum. Vónandi verður hansara skriviháttur nýttur sum dømi um góðan og fyrimyndarligan skrivihátt í skúlunum  - Uni Arge, journalistur."Mohr, Høgni (2010) Tá deyðin verður avdúkaður. Øgiliga egið forlag."Styrkin í bókini er tann beinrakna tekstin, tær hugtakandi, men knøppu orðingarnar, miðlingin av sterkum menniskjaligum kenslum, stúran, gleði, ótta og sorg, og so tann einfalda, positiva mennsikjafatanin  - Erhard Jacobsen, ummælari."Mohr, Høgni (2017) Fractura nasi. Øgiliga egið forlag. Kirsten Brix týtt til danskt 2019. Danskt heiti: Rejse for livet. Forlag Amanda Books. Seld til filmframleiðslu 2018.''"Hon er í passandi flogferð, skrivingin. Floygd, sum eingin annar tekstur eg nýligani havi lisið. Síðst eg kendi meg so væl í felag við hin skrivandi var, tá eg læs Bommhjarta hjá Jóanesi Nielsen, sum kom í fjør. Ein smittandi respektleys søga, sum hemningsleys gongur sínar egnu leiðir. Men aftanfyri hómast ein leitan eftir egnum upphavi. Hví bleiv eg sum eg bleiv, er skuggaspurningur høvundans  - Birgir Kruse, ummælari."Mohr, Høgni (2019) mær dámar ikki høgna hoydal. Øgiliga egið forlag. ISBN 9789991880549.
Joseph Mascolo
Joseph Peter "Joe" Mascolo (føddur 13. mars 1929 í West Hartford í Connecticut – deyður 8. desember 2016 í Santa Clarita í Kalifornia) var ein amerikanskur sjónleikari og klarinettleikari.

Hann er m.a. kendur fyri sín leiklut í sjónvarpsrøðini Days of Our Lives (1982–2016) sum Stefano DiMera.
Tá deyðin verður avdúkaður
Tá deyðin verður avdúkaður er ein greinarøð frá 2010, skrivað av rithøvundinum Høgna Mohr. Hetta er ein greinarøð, við sjey subjektivum greinum, um lívið á Landssjúkrahúsinum.

Nakrar mánaðir í 2007 arbeiddi Høgni Mohr sum dokumentaristur á landssjúkrahúsinum. Frá leiðsluni fekk hann fríar teymar at eygleiða og skalfesta upplivingarnar, hann hevði saman við ymisku starvsfólkunum og sjúklingunum. Næstan alla tíðina var blaðmaðurin flugan á vegginum. Í greinarøðini leggur Høgni Mohr dent á beinleiðis sambandið millum sjúkrahúsfólk og sjúkling.

Mohr, Høgni (2006) ''Ali babba: og 49 aðrar blaðgreinir. Øgiliga egið forlag. ISBN 9789991880501"Tekstirnir hjá Høgna Mohr eru alt annað enn knappir og orðafátækir. Teir eru litríkir, inniligir og ofta sera undirhaldandi sum hjá einum rithøvundi. Sum lesari merkir tú, at Høgni hugnar sær, meðan hann skrivar, og tú sært hann næstan fyri tær, tá hann nøgdur rakar seymin á høvdið við sínum øðrvísi orðingum. Vónandi verður hansara skriviháttur nýttur sum dømi um góðan og fyrimyndarligan skrivihátt í skúlunum  - Uni Arge, journalistur."Mohr, Høgni (2017) Fractura nasi. Øgiliga egið forlag. ISBN 9789991880525''. Kirsten Brix týtt til danskt 2019. Danskt heiti: Rejse for livet. Forlag, Amanda Books. Seld til filmframleiðslu í 2018."Hon er í passandi flogferð, skrivingin. Floygd, sum eingin annar tekstur eg nýligani havi lisið. Síðst eg kendi meg so væl í felag við hin skrivandi var, tá eg læs Bommhjarta hjá Jóanesi Nielsen, sum kom í fjør. Ein smittandi respektleys søga, sum hemningsleys gongur sínar egnu leiðir. Men aftanfyri hómast ein leitan eftir egnum upphavi. Hví bleiv eg sum eg bleiv, er skuggaspurningur høvundans  - Birgir Kruse, ummælari."Mohr, Høgni (2018) Slepp tær til heiti fani. ISBN 9789991880532. Tekningar Astrid Andreasen."Tað smakkar bara so væl at lesa hasi orðini. Ikki tí eg havi nakað ímóti Gerhardi ella Javnaðarflokkinum í Avhaldslosjuni, men bara tí at eg síggi spælandi orðalagið, sum ikki er eitt stívrent kvæðaørindi at fáa bókstavarím til skúlabrúks, men beint fram brúksføroyskt loyst úr lagdi  - Birgir Kruse, ummælari."Mohr, Høgni (2019). mær dámar ikki høgna hoydal (in Faroese). Øgiliga egið forlag. ISBN 9789991880549.

2006 - Askur og Embla (týtt), Bókadeild Føroya lærarafelags, 204 síður.

2013 - Sannleikin um ástarævintýrið (týtt og ritstjórnað), Øgiliga egið forlag, 35 síður.
Ingra Lyberato
Ingra de Souza Liberato (fødd 21. september 1966 í Salvador) er sjónleikari úr Brasil.




 * Ingra Lyberato á Internet Movie Database
Antonio Fagundes
Antonio da Silva Fagundes Filho (føddur 18. apríl 1949 í Rio de Janeiro) er ein sjónleikari úr Brasil.
Bia Seidl
Maria Beatriz Parpinelli Seidl (fødd 19. september 1961 í Rio de Janeiro) er sjónleikari úr Brasil.




 * Bia Seidl á Internet Movie Database
University of Oxford
University of Oxford er ein lærdur háskúli í Oxford, Oxfordshire, Ongland.

Um leið árið 1096 varð háskúlin settur á stovn í enska býnum. Harvið er hann elsti lærdi háskúlin í enskttalandi heiminum.


 * Heimasíða: ox.ac.uk

University of Oxford University of Oxford
Leo Varadkar
Leo Varadkar (føddur 18. januar 1979 í Dublin) er ein írskur politikari, ið síðan juni 2017 hevur verið formaður fyri flokkin Fine Gael. Hann var forsætisráðharri Írlands (írskt: Taoiseach) frá 2017 til 2020.
Enda Kenny
Enda Kenny (írskt: Éanna Ó Coinnigh; føddur 24. apríl 1951 í Castlebar, Mayo) er ein írskur politikari og fyrrverandi forsætisráðharri Írlands (írskt: Taoiseach 2011-2017).

Hann hevur eisini verið formaður fyri flokkin Fine Gael frá 2002 til 2017.
Michael D. Higgins
Michael D. Higgins (írskt: Mícheál Dónal Ó hUigínn; føddur 18. apríl 1941 í Limerick) er ein írskur politikari og núverandi forseti Írlands (Uachtarán na hÉireann). Tann 11. november 2011 gjørdist hann 9. forseti og hann varð afturvaldur í oktober 2018. Frá 1968 til 2011 hevur hann verið limur í Írska javnaðarflokkinum Labour Party. Síðani var hann leysgangari.
Mary McAleese
Mary McAleese (írskt: Máire Pádraigín Mhic Ghiolla Íosa; fødd 27. juni 1951 í Belfast, Norðurírland) er ein írskur politikari og fyrrverandi forseti Írlands (Uachtarán na hÉireann). Tann 11. november 1997 gjørdist hon 8. forseti Írlands. Hon varð afturvald í 2004.

Frá 1987 til 2004 hevur hon verið limur í Írska borgarliga flokkinum Fianna Fáil. Síðani var hon leysgangari.
Vilhelm IV av Stórabretlandi
Vilhelm IV av Stórabretlandi (á enskum: William IV of the United Kingdom) (21. august 1765–20. juni 1837) var kongur av tí Sameinda Kongaríki Stórabretland og Írland frá 26. juni 1830 til 20. juni 1837. Hann var sonur Georg III av Stórabretlandi og Charlotte av Mecklenburg-Strelitz, og var bróðir Georg IV av Stórabretlandi. Hann var tann seinasti bretski kongurin frá Hannover Húsinum.
Georg IV av Stórabretlandi
Georg IV av Stórabretlandi (á enskum: George IV of the United Kingdom) (12. august 1762–26. juni 1830) var kongur av tí Sameinda Kongaríki Stórabretland og Írland frá 29. januar 1820 til 26. juni 1830. Hann var sonur Georg III av Stórabretlandi og Charlotte av Mecklenburg-Strelitz, og var eldri bróðir Vilhelm IV av Stórabretlandi. Hann var tann næstseinasti bretski kongurin frá Hannover Húsinum.
Georg III av Stórabretlandi
Georg III av Stórabretlandi (á enskum: George III of the United Kingdom) (4. juni 1738–29. januar 1820) var kongur av Stórabretlandi og Írlandi frá 25. oktober 1760 til 1. januar 1801, kongur av tí Sameinda Kongaríki Stórabretland og Írland frá 1. januar 1801 til 29. januar 1820, og kongur av Hannover frá 12. oktober 1814 til 29. januar 1820. Hann var sonur Frederick Lewis av Wales og Augusta av Sachsen-Gotha, og var bróðir Caroline Mathilde drotning av Danmark og Noreg, konu kong Kristjan VII (1766 - 1808). Georg III var tann triði bretski kongurin frá Hannover Húsinum.